CELEX: 52010PC0360
Language: da
Date: 2010-07-05
Title: Forslag til Rådets Gennemførelsesafgørelse om bemyndigelse af Republikken Letland til at anvende en foranstaltning, der fraviger artikel 287 i rådets direktiv 2006/112/EF om det fælles merværdiafgiftssystem

|

52010PC0360

 Forslag til Rådets Gennemførelsesafgørelse om bemyndigelse af Republikken Letland til at anvende en foranstaltning, der fraviger artikel 287 i rådets direktiv 2006/112/EF om det fælles merværdiafgiftssystem  /* KOM/2010/0360 endelig udg. - NLE 2010/0193 */  

	[pic] | EUROPA-KOMMISSIONEN |Bruxelles, den 5.7.2010KOM(2010)360 endelig2010/0193 (NLE)Forslag tilRÅDETS GENNEMFØRELSESAFGØRELSEom bemyndigelse af Republikken Letland til at anvende en foranstaltning, der fraviger artikel 287 i Rådets direktiv 2006/112/EF om det fælles merværdiafgiftssystemBEGRUNDELSEBAGGRUND FOR FORSLAGET |110 | Begrundelse og formål Efter artikel 395, stk. 1, i direktiv 2006/112/EF af 28. november 2006 om det fælles merværdiafgiftssystem (i det følgende benævnt "momsdirektivet") kan Rådet med enstemmighed på forslag af Kommissionen give en medlemsstat tilladelse til at indføre særlige foranstaltninger, der fraviger bestemmelserne i direktivet, for at forenkle momsopkrævningen eller for at undgå visse former for momsunddragelse eller momsundgåelse. Ved brev registreret i Kommissionens Generalsekretariat den 17. februar 2010 anmodede Letland om tilladelse til at fritage afgiftspligtige personer, hvis årlige omsætning ikke overstiger 50 000 EUR. Efter artikel 395, stk. 2, i direktiv 2006/112/EØF underrettede Kommissionen ved brev af 4. maj 2010 de øvrige medlemsstater om Letlands anmodning. Ved brev af 7. maj 2010 underrettede Kommissionen Letland om, at den rådede over alle de nødvendige oplysninger for at kunne vurdere anmodningen. |120 | Generel baggrund Efter afsnit XII, kapitel 1, i momsdirektivet har medlemsstaterne mulighed for at anvende særordninger for små virksomheder, herunder muligheden for at indrømme afgiftsfritagelse til afgiftspligtige personer med en årlig omsætning under et vist beløb. Afgiftsfritagelsen indebærer, at en afgiftspligtig person ikke skal opkræve moms på leverancer og følgelig heller ikke kan fratrække indgående moms. Tærsklen for den årlige omsætning varierer fra medlemsstat til medlemsstat, især efter hvornår medlemsstaterne tiltrådte. I artikel 287 i momsdirektivet er der fastsat en tærskel for den årlige omsætning for medlemsstater, der er tiltrådt efter den 1. januar 1978. Denne tærskel blev for Letland fastsat til 17 200 EUR svarende til 10 000 LVL efter omregningskursen på tiltrædelsesdatoen (artikel 287, nr. 10, i momsdirektivet). Formålet med den lettiske undtagelse er at forenkle momsordningen for små virksomheder ved at indføre denne forenklingsforanstaltning for afgiftspligtige personer med en årlig omsætning på højst 50 000 EUR. Foranstaltningen vil mindske byrden for de virksomheder, der kan omfattes af ordningen, markant og fritage dem for mange af momsforpligtelserne i forbindelse med den normale momsordning. Ordningen er frivillig, og hvis tærsklen hæves, forventer Letland, at ca. 60 % af de afgiftspligtige (32 494 afgiftspligtige i 2008) vil gøre brug af forenklingsforanstaltningen. Ifølge en analyse, som Letland har foretaget af momsangivelser fra erhvervsdrivende, hvis omsætning ligger under den fastsatte tærskel, er det nettomomsbeløb, som sådanne afgiftspligtige personer skal indbetale til det nationale budget, negativt. Følgelig vil den foreslåede foranstaltning nærmest ikke få nogen indvirkning på det samlede beløb, der opkræves i moms i det endelige forbrugsled. Undtagelsen skal gælde enten indtil den 31. december 2013 eller indtil den dato, hvor et direktiv træder i kraft, hvori der fastsættes en tærskel for den årlige omsætning, under hvilken afgiftspligtige personer kan fritages for moms alt efter, hvilken dato der kommer først. |130 | Gældende bestemmelser på det område, som forslaget vedrører I 2004 foreslog Kommissionen at hæve tærsklen for den årlige omsætning, under hvilken medlemsstaterne kan indrømme afgiftspligtige personer momsfritagelse, til 100 000 EUR (KOM(2004) 728 endelig). |141 | Overensstemmelse med andre EU-politikker og -mål Ikke relevant |HØRING AF AKTØRER OG KONSEKVENSANALYSE |Høring af aktører |219 | Ikke relevant |Ekspertbistand |229 | Der var ikke behov for ekstern ekspertbistand. |230 | Konsekvensanalyse Beslutningen tager sigte på at indføre en forenklingsforanstaltning, som fjerner mange af momsforpligtelserne for virksomheder med en årlig omsætning på under 50 000 EUR og har derfor en potentiel positiv virkning. Da undtagelsen har begrænset omfang og varighed, vil virkningen under alle omstændigheder været begrænset. |FORSLAGETS RETLIGE ASPEKTER |305 | Resumé af forslaget Bemyndigelse af Letland til at anvende en foranstaltning, som fraviger direktiv 2006/112/EF, idet landet ønsker at indføre en forenklingsforanstaltning for virksomheder med en årlig omsætning på højst 50 000 EUR. |310 | Retsgrundlag Artikel 395 i Rådets direktiv 2006/112/EF af 28. november 2006 om det fælles merværdiafgiftssystem. |329 | Subsidiaritetsprincippet Forslaget henhører under EU's enekompetence. Nærhedsprincippet finder derfor ikke anvendelse. |Proportionalitetsprincippet Forslaget er i overensstemmelse med proportionalitetsprincippet af følgende grund(e): |331 | Afgørelsen vedrører en bemyndigelse, der gives til en medlemsstat på dennes egen anmodning, og udgør ikke en forpligtelse. |332 | Da undtagelsen har begrænset omfang og varighed, står den særlige foranstaltning i rimeligt forhold til det tilstræbte mål. |Reguleringsmiddel/reguleringsform |341 | Foreslåede instrumenter: Afgørelse |342 | Andre reguleringsmidler vil ikke være hensigtsmæssige af følgende grunde: Efter artikel 395 i Rådets direktiv 2006/112/EF om det fælles merværdiafgiftssystem er en fravigelse af de fælles momsregler kun mulig, hvis Rådet med enstemmighed på forslag af Kommissionen giver tilladelse til det. En rådsafgørelse er det mest egnede reguleringsmiddel, da den kan rettes til individuelle medlemsstater. |BUDGETMÆSSIGE KONSEKVENSER |409 | Forslaget har ingen konsekvenser for EU's budget. |ANDRE OPLYSNINGER |Fornyet gennemgang/revision/udløbsklausul |533 | Forslaget indeholder en udløbsklausul. |2010/0193 (NLE)Forslag tilRÅDETS GENNEMFØRELSESAFGØRELSEom bemyndigelse af Republikken Letland til at anvende en foranstaltning, der fraviger artikel 287 i Rådets direktiv 2006/112/EF om det fælles merværdiafgiftssystemRÅDET FOR DEN EUROPÆISKE UNION HAR —under henvisning til traktaten om Den Europæiske Unions funktionsmåde,under henvisning til Rådets direktiv 2006/112/EF af 28. november 2006 om det fælles merværdiafgiftssystem[1], særlig artikel 395, stk. 1,under henvisning til forslag fra Kommissionen ogud fra følgende betragtninger:1.  Ved brev registreret i Kommissionens Generalsekretariat den 17. februar 2010 anmodede Letland om tilladelse til at indføre en foranstaltning, som fraviger artikel 287, nr. 10, i momsdirektivet, for at kunne fritage afgiftspligtige personer, hvis årlige omsætning ikke overstiger 50 000 EUR. Dette vil fritage sådanne afgiftspligtige personer for visse eller alle momsforpligtelser omhandlet i afsnit XI, kapitel 2-6, i momsdirektivet.2.  I overensstemmelse med artikel 395, stk. 2, i direktiv 2006/112/EØF underrettede Kommissionen ved brev af 4. maj 2010 de øvrige medlemsstater om Letlands anmodning. Ved brev af 7. maj 2010 underrettede Kommissionen Letland om, at den rådede over alle nødvendige oplysninger for at kunne vurdere anmodningen.3.  Medlemsstaterne kan i forvejen gøre brug af en særlig ordning for små virksomheder i henhold til afsnit XII i momsdirektivet. Denne foranstaltning fraviger kun afsnit XII i momsdirektivet på den måde, at tærsklen for den afgiftspligtige persons årlige omsætning er højere end den, der for øjeblikket gælder for Letland efter artikel 287, nr. 10, i direktiv 2006/112/EF, og som er 17 200 EUR.4.  En højere tærskel kan mindske de mindste virksomheders momsforpligtelser markant, og da ordningen samtidig er frivillig, vil virksomhederne kunne vælge at anvende de normale momsordninger.5.  Kommissionens forslag til direktiv af 29. oktober 2004 om forenkling af de momsmæssige forpligtelser[2] indeholder bestemmelser, der giver medlemsstaterne mulighed for at fastsætte en tærskel for, hvor stor en årlig omsætning der kan gives momsfritagelse for, idet den dog ikke må overstige 100 000 EUR eller modværdien heraf i national valuta, med mulighed for årlig regulering. Anmodningen fra Letland er i tråd med dette forslag.6.  Fravigelsen kommer ikke til at berøre EU's egne indtægter fra moms —VEDTAGET DENNE AFGØRELSE:Artikel 1Uanset artikel 287 i direktiv 2006/112/EF bemyndiges Republikken Letland til at indrømme momsfritagelse til afgiftspligtige personer, hvis årlige omsætning ikke overstiger modværdien i national valuta af 50 000 EUR efter omregningskursen på den dato, hvor landet tiltrådte.Artikel 2Denne bemyndigelse udløber på den dato, hvor et direktiv om ændring af de tærskler for den årlige omsætning, under hvilke afgiftspligtige personer kan fritages for moms, træder i kraft, og under alle omstændigheder senest den 31. december 2013.Artikel 3Denne afgørelse er rettet til Republikken Letland.Udfærdiget i Bruxelles, den […].På Rådets vegneFormand [1] EUT L 347 af 11.12.2006, s. 1.[2] KOM(2004) 728 endelig (EUT C 24 af 29.1.2005, s. 8).